**Decepție**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ai fi venit c-o floare

şi-n ochi m-ai fi privit,

ai fi văzut ce-n viaţă

nicicând nu ai gândit.

Dar te-ai adus pe tine

pierdut în amintiri,

legat pentru vecie

de fostele iubiri.

Când te-am văzut, desigur,

am fost dezamăgită

că vocea-ţi fremătândă

ţi-era nepotrivită.

M-ai căutat gândind

că eu te voi alege,

dar în această lume

avem o simplă lege.

N-am vrut viaţa-mi simplă

să mi-o complic…

cu tine n-aş avea libertate,

m-aş păcăli pe mine.

Mi-ar fi plăcut să spui

“Astăzi, de ziua mea,

doresc să-ţi ofer ţie

clipe din viaţa mea!”

Dar vezi, te-ai mulţumit

doar cu a mea urare

şi ai omis, băiete…

ce tristă întâmplare.

Oricum, în lumea asta

nu-i simplu să trăieşti

alături de persoana

pe care o-ndrăgeşti.

Şi ce să-ţi spun?

M-am lămurit pe mine,

ce-mi trebuie în viaţă

ca să îmi fie bine.

O umbră de iubire

când mi-este cald la soare,

o flacără să ardă

omătul din cărare...